Manual d'aprenentatge del GNU LilyPond: 3.1.4 Quant a la impossibilitat de niuar claus i lligadures

### 3.1.4 Quant a la impossibilitat de niuar claus i lligadures

A l’escriptura del fitxer d’entrada del LilyPond hem pogut veure alguns tipus de parèntesis, claus i claudàtors de diversos tipus. Obeeixen a diverses regles que el principi poden semblar confuses. Abans d’explicar aquestes regles, fem un repàs a les diverses classes de parèntesis, claus i claudàtors.

Tipus de parèntesis | Funció
--- | ---
`{ … }` | Tanca un fragment seqüencial de música
`< … >` | Tanca les notes d’un acord
`<< … >>` | Tanca expressions musicals simultànies
`( … )` | Marca el començament i el final d’una lligadura d’expressió
`\( … \)` | Marca el començament d’una lligadura de fraseig
`[ … ]` | Marca el començament i el final d’un barrat manual

A les anteriors hem d’afegir d’altres construccions que generen línies entre o a través de les notes: les lligadures d’unió (marcades amb un accent corb, `~`), els grups especials que s’escriuen amb `\tuplet x/y { … }`, i les notes d’adorn, que s’escriuen amb `\grace { … }`.

Fora del LilyPond, l’ús convencional dels parèntesis i d’altres claus requereix que els diversos tipus es trobin niuats correctament, com a: `<< [ { ( … ) } ] >>`, de manera que els parèntesis que es tanquen han de trobar-se a l’ordre exactament oposat als dels parèntesis que s’obren. Això és un requisit per als tres tipus de parèntesis que es descriuen mitjançant la paraula ‘Tanca’ a la taula anterior: s’han de niuar correctament. Tanmateix, la resta de claus i claudàtors, que estan descrits per la paraula ‘Marca’ a la mateixa taula anterior, no han de niuar-se estrictament per cap raó amb cap dels altres parèntesis. De fet, aquests parèntesis no són parèntesis en el sentit que tanquen quelcom: simplement són marcadors que indiquen on comença o finalitza quelcom.

Així doncs, per exemple, una lligadura de fraseig pot començar abans d’una barra inserida manualment, i acabar abans que acabi la barra (una cosa que potser no sigui molt musical, però és possible):

>     \relative { g'8\( a b[ c b\) a] g4 }

En general, els diversos tipus de parèntesis, i els que es fan servir per grups especials, lligadures d’unió i notes d’adorn, es poden barrejar amb total llibertat. Aquest exemple mostra una barra que s’estén cap a l’interior d’un grup de valoració especial (línia 1), una lligadura d’expressió que es perllonga cap a l’interior d’un grup excedent, una lligadura d’unió que travessa dos grups especials, i una lligadura de fraseig que surt de l’interior d’un grup excedent (línies 3 i 4).

>     \relative {
>       r16[ g' \tuplet 3/2 { r16 e'8] }
>       g,16( a \tuplet 3/2 { b16 d) e }
>       g,8[( a \tuplet 3/2 { b8 d) e~] } |
>       \tuplet 5/4 { e32\( a, b d e } a4.\)
>     }

#### LilyPond — Manual d’aprenentatge v2.22.2 (branca estable).