LilyPond Használati útmutató: 3. A lilypond-book használata

# 3. A `lilypond-book` használata

Amennyiben egy dokumentumba kottapéldákat szeretnénk beszúrni, megtehetjük, hogy azok képeit egyesével létrehozzuk a LilyPond segítségével PostScript vagy PNG formátumban, és mint bármilyen más képeket, beillesztjük azokat egy LaTeX vagy HTML dokumentumba.

A `lilypond-book` ennek a folyamatnak az automatizálására szolgál: ez a program kiszedi a LilyPond kódrészleteket egy dokumentumból, lefordítja őket a `lilypond` segítségével, és az így kapott képeket beilleszti az eredeti kódrészletek helyére. A kottakép méretei igazodnak a dokumentum elrendezéséhez.

A `lilypond-book` egy különálló parancssori program; a parancssoros programok futtatásának módját a Parancssori használat írja le bővebben.

A `lilypond-book` jelenleg a LaTeX, HTML, Texinfo és DocBook formátumokat támogatja.

#### LilyPond — Használat v2.22.2 (stable-branch).