Manual d'aprenentatge del GNU LilyPond: 2.1.7 Instruccions rítmiques avançades

### 2.1.7 Instruccions rítmiques avançades

#### Compàs parcial

Glossari musical: anacrusis.

Una anacrusi s’introdueix amb la paraula clau `\partial`. Va seguida d’una duració: `\partial 4` és una anacrusi de negra i `\partial 8` de corxera.

>     \relative {
>       \partial 8 f''8 |
>       c2 d |
>     }

#### Grups especials

Glossari musical: valor de la nota, treset.

Els grups especials com ara els tresets es fan amb la paraula clau `\tuplet`. Requereix dos arguments: una fracció i un fragment de música. La fracció és el nombre de notes del grup partit pel nombre de notes que normalment ocupen la mateixa duració. Per als tresets hi ha tres notes a l’espai de dues, de manera que els tresets es fan amb una fracció de 3/2.

>     \relative {
>       \tuplet 3/2 { f''8 g a }
>       \tuplet 3/2 { c8 r c }
>       \tuplet 3/2 { f,8 g16[ a g a] }
>       \tuplet 3/2 { d4 a8 }
>     }

#### Notes d’adorn

Glossari musical: grace notes, acciaccatura, appoggiatura.

Les notes d’adorn es creen amb l’ordre `\grace`, tot i que també es poden aconseguir precedint una expressió musical amb la paraula clau `\appoggiatura` o `\acciaccatura`.

>     \relative {
>       c''2 \grace { a32 b } c2 |
>       c2 \appoggiatura b16 c2 |
>       c2 \acciaccatura b16 c2 |
>     }

#### Vegeu també

Referència de la notació: Notes d'adorn, Grups especials, Anacrusis.

#### LilyPond — Manual d’aprenentatge v2.22.2 (branca estable).